Ir-Regolament tal-Kummissjoni (KE) Nru 1662/94
tat-8 ta' Lulju 1994
li jemenda r-Regolament (KEE) Nru 1859/93 dwar l-applikazzjoni ta' sistema ta' liċenzi ta' l-importazzjoni għat-tewm impurtat minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kumsill (KEE) Nru 1035/72 tat-18 ta' Mejju 1972 dwar l-organizzazzjoni komuni tas-suq fil-frott u l-ħxejjex [1], kif l-aħħar emendat bir-Regolament (KE) Nru 3669/93 [2], u partikolarment l-Artikolu 22b tiegħu,
Billi, skond l-Artikolu 3(2) tar-Regolament tal-Kummissjoni (KEE) Nru 1859/93 [3], liċenzi ta' l-importazzjoni għandhom joħorġu fi żmien tlett ijiem tax-xogħol li jiġu wara l-jum li fih tkun saret l-applikazzjoni; billi dan il-limitu ta' żmien mhux biżżejjed għall-għanijiet ta' l-immaniġġjar effiċjenti tas-sistema u għandu għalhekk jiġi mtawwal għal ħamest ijiem;
Billi il-miżuri li għalihom jipprovdi dan ir-Regolament huma konformi ma' l-opinjoni tal-Kumitat ta' Ġestjoni tal-Frott u l-Ħxejjex,
ADOTTAT DAN IR-REGOLAMENT:
Artikolu 1
Fl-Artikolu 3(2) tar-Regolament (KEE) Nru) 1859/93, l-ewwel subparagrafu qiegħed jiġi mibdul b'dan li ġej:
"Liċenzi ta' l-importazzjoni għandhom jinħarġu fil-ħames jum ta' xogħol li jiġi wara dak li fih tkun saret l-applikazzjoni sakemm ma jkunux ittieħdu miżuri f'dak iż-żmien."
Artikolu 2
Dan ir-Regolament għandu jidħol fis-seħħ fit-tielet jum li jiġi wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Ma għandux japplika għall-applikazzjonijiet li jkunu saru qabel il-jum li fih ikun daħal fis-seħħ.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-8 ta' Lulju 1994.